Kaleidoskop kulture

Repetitor
2021-09-02 22:30 - 2021-09-03 00:00 (Europe/Belgrade) | Kreativni distrikt, Bulevar despota Stefana 5, Novi Sad, Srbija
Beogradski trio Repetitor nastupiće prvog dana otvaranja Kaleidoskopa kulture, 2. septembra, u Kreativnom distriktu, na prostoru nekadašnjeg Velikog Limana. Start je zakazan za 22.30 sati.
Specifična kombinacija muške i ženske energije, kojom Boris Vlastelica (vokal, gitara), Ana Marija Čupin (bas gitara, vokal) i Milena Milutinović (bubnjevi, vokal) osvajaju klubove i srca fanova, prisutna je i na poslednjem, četvrtom studijskim albumu „Prazan prostor među nama koji može i da ne postoji”.
Kompletan program i satnicu četvorodnevnog otvaranja možete pogledati ovde.

Foto: Srđan Veljović

Stand up Mariana Aranđelović
2021-09-03 - 2021-09-04 | Kreativni distrikt, Bulevar despota Stefana 5, Novi Sad, Srbija
U okviru otvaranja Kaleidoskopa kulture, 3. i 4. septembra na Teatarskoj bini Kreativnog distrikta, uživajte u stand up komediji glumice Mariane Aranđelović.
Polučasovni nastup 3. septembra počinje u 19.30, nakon čega sledi predstava „Spektakl”, zagrebačkog Studija za suvremeni ples. Narednog dana, 4. septembra Mariana Aranđelović nastupiće na istom mestu u 20.00 časova, posle čega će gledaoci imati priliku da pogledaju predstavu „Golmanov strah od penala” Srpskog narodnog pozorišta u Novom Sadu. Navedeni događaji realizuju se u okviru INFANT-a.
Kompletan program i satnicu četvorodnevnog otvaranja možete pogledati ovde.

Predavanje Andrije Dinulovića / Dizajn paviljon
2021-09-03 18:00 - 19:00 | SPENS, Sutjeska 2, Novi Sad, Srbija
Beogradski arhitekta i producent Andrija Dinulović, suosnivač produkcijskog studija Turbina, održaće predavanje „Tehn(ik)e” u okviru Dizajn paviljona, tokom nedelje primenjene umetnosti Kaleidoskopa kulture. Predavanje je zakazano za nedelju 3. oktobar, u 18 sati u amfiteatru Spensa.
Andrija Dinulović vešto balansira između prakse i edukativnog rada. Predavač je na Katedri za Scenski dizajn novosadskog Fakulteta tehničkih nauka i suosnivač produkcijskog studija Turbina u kom se prvenstveno bavi koncipiranjem, tehničkom razradom i realizacijom prostora i prostornih postavki u scenskim i vizuelnim umetnostima.
Trenutno je angažovan na značajnim međunarodnim projektima i izvršni je producent dva projekta reditelja Kokana Mladenovića – predstava Jami distrikt i Aplikacija Voland.
Kompletan program i satnicu nedelje primenjene umetnosti možete pogledati ovde.

Dabiška
2021-09-03 19:00 - 21:00 | Kreativni distrikt, Bulevar despota Stefana 5, Novi Sad, Srbija
Novosadski sastav Dabiška nastupiće 3. septembra ispred Kulturne stanice Liman (Čil zona), u Kreativnom distriktu, u 19 sati.
Bend Dabiška izvodi originalne kompozicije i aranžmane sa velikom dozom improvizacije i interakcije. Njihov jedinstveni zvuk otkriva uticaje dab i rege muzike, kao i afričke, indijske i balkanske muzike. Brojni nastupi i kolaboracije usledili su nakon objave o osnivanju sastava 2019. godine.
Dabiška iza sebe ima dva albuma Bask i Free and Happy. Sastav čine Marko Čurčić (bas gitara), Sava Botić (vokal, gitara, elektronika) i Nemanja Tasić (bubnjevi, truba).
Kompletan program i satnicu četvorodnevnog otvaranja možete pogledati ovde.

Avenija mimova
2021-09-03 19:00 - 2021-09-04 00:00 | Kulturna stanica Liman, Bulevar despota Stefana 5, Novi Sad, Srbija
Projekat Alekse Vujovića „Avenija mimova“ ima za cilj da široj publici predstavi mim (eng. Meme) kroz tribinu, izložbu i kviz. „Avenija mimova“ biće otvorena u petak, 3. septembra iza Kulturne stanice Liman u Kreativnom distirktu u 19 sati.
Posle ocenjivanja mimova slede tribina u 20.00, kviz u 21.00, zatim humanitarna aukcija u 21.30 i na kraju di-džej nastup od 22 sata.
Mimovi su odraz generacije milenijalaca (kasnije i generacije Z), koji su popularizacijom interneta napravili novu vrstu grafičke i video umetnosti. Prvobitni mimovi su bili fotografije sa tekstom, a danas su poprimili mnogo širu formu.
Mlađim generacijama mimovi predstavljaju način izražavanja kroz kulturu, zabavu, pa čak mogu biti protumačeni u informativnom smislu. Mimovi su postali deo kontra kulture.
Kompletan program i satnicu četvorodnevnog otvaranja možete pogledati ovde.

Projekcija eko filma „Crna senka zelene energije”
2021-09-03 20:00 | Kreativni distrikt, Bulevar despota Stefana 5, Novi Sad, Srbija
Film „Crna senka zelene energije“ pogledajte 3. septembra u 20 sati na Sceni Pogon (Livada ispred domova), u Kreativnom distriktu. Eko film autora Dragana Gmizića biće prikazan u okviru Filmskog festivala Obnova.
Film prati Irmu Popović Dujmović, aktivistkinju Svetskog fonda za zaštitu prirode (WWF Adria) koja na svom putu kroz Hrvatsku, Bosnu, Srbiju i Crnu Goru otkriva na koji način je regionalni plan masovne izgradnje malih hidroelektrana umesto rešenja, stvorio brojne nove probleme.
Kompletan program i satnicu četvorodnevnog otvaranja možete pogledati ovde.

Projekcija filma „Kreka: Lovac na snove“ i razgovor sa rediteljem
2021-09-03 20:00 | Kreativni distrikt, Bulevar despota Stefana 5, Novi Sad, Srbija
Film „Kreka: Lovac na snove“ pogledajte 3. septembra u 20 sati na sceni Kolosek (Dvorište iza domova, kod košarkaškog terena u Kreativnom distriktu), u okviru Filmskog festivala Obnova. Nakon projekcije sledi razgovor sa Miljenom Kljakovićem Krekom i rediteljem Slobodanom Ivetićem.
Film „Kreka: Lovac na snove“ prati karijeru poznatog filmskog scenografa Miljena Kljakovića Kreke, koji je dao neprocenjiv doprinos domaćem i svetskom filmskom stvaralaštvu. Svojom pričom, uz do sad neobjavljene materijale iz lične arhive i razgovore sa najeminentnijim autorima sedme umetnosti, glumcem Džonijem Depom, rediteljem Barijem Levinsonom, direktorom fotografije Vitoriom Storarom, rediteljem Madžidom Madžidijem, scenaristom Brajanom Helgelendom i mnogim drugima, otkriva neuhvatljive trenutke skrivene iza filmske kamere.
Kompletan program i satnicu četvorodnevnog otvaranja možete pogledati ovde.

Predstava „Spektakl”
2021-09-03 20:00 - 21:10 | Kreativni distrikt, Bulevar despota Stefana 5, Novi Sad, Srbija
Predstavu zagrebačkog Studija za suvremeni ples „Spektakl” pogledajte 3. septembra od 20 sati na Teatarskoj bini u Kreativnom distriktu, u okviru 48. INFANT-a.
Predstava „Spektakl”, u koreografiji Irme Omerzo, preispituje nasleđe ovog najstarijeg hrvatskog plesnog ansambla. No, umesto klasične hommage predstave, autorka pristupa tradiciji Studija koristeći je za postavljanje pitanja o uslovima, značenjima i razlozima zajedništva danas, na sceni i izvan nje.
Generišući plesni vokabular iz odabranih fotografija predstava u produkciji Studija, konkretnog plesačkog iskustva izvođačica i masovnih „spektakularnih” koreografija, u ovom radu Omerzo ispituje perspektive unisonog kretanja i mogućnosti njegovog dekonstruisanja tragajući za granicama, okvirima i kombinacijama zajedništva. Naslov predstave pritom je istovremeno i referenca na fascinaciju unisonim pokretom u mainstream kulturi, ali i podsećanje na potencijal koji izvire kao posledica njegove ustrajnosti.
Kompletan program i satnicu četvorodnevnog otvaranja možete pogledati ovde.

DJ Strana muzika
2021-09-03 20:00 - 2021-09-04 00:00 | Kreativni distrikt, Bulevar despota Stefana 5, Novi Sad, Srbija
Novosadski di-džej Miloš Martinov, aka DJ Strana muzika, nastupiće 3. septembra u Čil zoni (ispred Kulturne stanice Liman) u 20 sati, u Kreativnom distriktu.
DJ Strana muzika poznat je publici po svojim tehno izdanjima i nastupima. Pre dve godine u Kulturnom centru Lab pokrenuo je novi projekat „DJ Strana Muzika“. Ovaj pseudonim rezervisan je za Miloševu kolekciju muzike koja ne spada u reon tehna, i to je jedini ograničavajući faktor. Koncept iza projekta nije „žurka“ koliko je bojenje konverzacija onih zagrnutih šatorom zvučnika širokom paletom emocija koje nudi bogata riznica kvalitetne muzike.
Kompletan program i satnicu četvorodnevnog otvaranja možete pogledati ovde.

Projekcija filma „Deca iz vode”
2021-09-03 21:00 | Kreativni distrikt, Bulevar despota Stefana 5, Novi Sad, Srbija
Kratki dokumentarni film „Deca iz vode”, autora Nataše Milivojević i Marka Prodanovića, pogledajte 3. septembra u 21 sat na sceni Pogon (Livada ispred domova) u Kreativnom distriktu.
Film je snimljen u periodu između avgusta i septembra 2020. godine, kada su ljudi usled izbijanja pandemije koronavirusa ponovo podstaknuti da obnove vezu sa prirodom. Reke Gostović, Piva, Vrbas, Drina, Ibar, Krivaja, Lim, Pliva, Sana, Tara i Una, čiji prizori su u filmu, svoju snagu ulivaju u Dunav i ukazuju na značaj delikatne mreže koja spaja prirodu i ljude.
„Deca iz vode” pokazuju kako su ljudi životne navike prilagođavali rekama koje ih okružuju i da je tako nastao jedan specifičan način života. Reke poštujemo zbog njihovih prirodnih, kulturnih, istorijskih i rekreativnih vrednosti, a poseban naglasak stavlja se na povezanost sa prirodom kroz rafting, jednim od mehanizama pomoću kog je jedino moguće videti i osetiti sve skrivene delove jedne reke.

Projekcija filma „Lepota poroka“
2021-09-03 21:00 - 22:45 | Češki magacin, Bulevar despota Stefana 7, Novi Sad, Srbija
Film „Lepota poroka” biće prikazan u okviru Filmskog festivala Obnova. Uživajte u remasterizovanoj verziji kultnog ostvarenja Živka Nikolića iz 1986. godine u petak 3. septembra od 21 sat na sceni „Obnova“, kod Češkog magacina u Kreativnom distriktu.
U zaostalim selima crnogorskog krša običaj je da muž nevernu ženu maljem ubije preko pogače. U takvoj sredini živi mladi bračni par, zavetovan na doživotnu vernost. Žive siromašno i rado prihvataju poziv kuma koji je otišao za lakom zaradom u primorje, da slede njegov primer. On se zapošljava u solani, a ona kao spremačica u nudističkom kampu. Tradicionalno vaspitana, užasava se nad golotinjom, naročito kad posprema apartman dvoje mladih stranaca koje zabavlja njena zbunjenost. Uz njihov podsticaj, ona postepeno oslobađa tradicijom sputanu senzualnost…
Kompletan program i satnicu četvorodnevnog otvaranja možete pogledati ovde.

Projekcija eko filma „Grabljivci“
2021-09-03 21:30 | Kreativni distrikt, Bulevar despota Stefana 5, Novi Sad, Srbija
Film „Grabljivci“ pogledajte 3. septembra u 21.30 sati na Sceni Pogon (Livada ispred domova), u Kreativnom distriktu. Eko film autora Dragana Gmizića biće prikazan u okviru Filmskog festivala Obnova.
Dokumentarac „Grabljivci“ govori o izraženom problemu ribokrađe u Srbiji, prateći aktivnosti ribočuvara, ribolovaca i aktivista za zaštitu prirode u namerama da spreče ilegalni ribolov, ali i prikažu posledice prekomernog iskorišćavanja ribljeg fonda u našoj zemlji.
Akteri filma ukazuju na nekontrolisano i neregulisano tržište ribom, zbog čega finansijski ispaštaju država i legalni proizvođači ribe. U filmu je dokumentovana slobodna prodaja strogo zaštićenih vrsta, koje se nalaze na ivici izumiranja, kao i prodaja ribe na mestima koja ne ispunjavaju osnovne sanitarne uslove.
Film je nastao na osnovu istraživanja BIRN-a koje je objavljeno u julu 2018. godine, a koje se bavi upravo problemom izumiranja kečige zbog prevelike potraženje, kao i nezakonitim ulovom kojem je izložena. Film je nastao u produkciji Greenfield produkcije, a u saradnji sa Balkanskom istraživačkom mrežom – BIRN Srbija, WWF Adria i AWP – Association for Widlife Protection.
Kompletan program i satnicu četvorodnevnog otvaranja možete pogledati ovde.

Killo Killo banda
2021-09-03 22:30 - 2021-09-04 00:00 | Kreativni distrikt, Bulevar despota Stefana 5, Novi Sad, Srbija
Koncert novosadskog sastava Killo Killo banda očekuje nas drugog dana otvaranja Kaleidoskopa kulture, 3. septembra, u Kreativnom distriktu, na Velikom Limanu.
Killo Killo banda predstaviće nedavno objavljeni, četvrti po redu, album „Pobeda je biti čovek”. Uprkos tome što je album sniman tokom 2020. godine, u veoma komplikovanim okolnostima, bend je ponosan na rezultat izazovnog i nesvakidašnjeg stvaralačkog procesa. Album čine 11 novih pesama, kao i jedan remiks.
Banda je u osnovi ostala dosledna sebi i originalnoj, istinskoj energiji kojom ovaj sastav prirodno zrači već dugi niz godina. Pesme su žanrovski raznovrsne, te kao i na prethodnim albumima pored najprisutnijeg regea, možemo čuti i afro-fank, rock-steady, dab pa i hip-hop.
Kompletan program i satnicu četvorodnevnog otvaranja možete pogledati ovde.

Izložba „Materija kroz vreme. Pesak, drvo, kamen i metal u eri digitalizacije“
2021-09-04 - 2021-09-05 | Kreativni distrikt, Bulevar despota Stefana 5, Novi Sad, Srbija
Izložba „Materija kroz vreme. Pesak, drvo, kamen i metal u eri digitalizacije“ biće otvorena 4. septembra u Kreativnom distriktu.
Ovu izložbu specifičnu za lokaciju i trajni performans predstaviće studenti i mladi umetnici iz Sankt Peltena, pod mentorstvom profesora Markusa Vintersbergera, kroz partnerstvo umetničke galerije iz Sankt Peltena – Landhausgalerie Ausstellungsbrucke.
Šest umetnika će se, kroz šest umetničkih instalacija, približiti prostoru Kreativnog distrikta na nekadašnjem Velikom Limanu. U Objektu 13 (Biro), eksperimentišući materijalima koji definišu ovu lokaciju – pesak, drvo, kamen, metal, ovi umetnici proći će kroz kapije fikcije, te rekonstruisati ideju iz postojećih materijala u odnosu na pokretne slike, znakove, tekstove i zvukove u obliku digitalnih tragova.
Kompletan program i satnicu četvorodnevnog otvaranja možete pogledati ovde.

Projekcija filma „Slučaj Makavejev ili proces u bioskopskoj sali”
2021-09-04 19:30 - 21:00 | Kreativni distrikt, Bulevar despota Stefana 5, Novi Sad, Srbija
Remasterizovanu verziju filma Gorana Radovanovića „Slučaj Makavejev ili proces u bioskopskoj sali” pogledajte 4. septembra u 19.30 sati na sceni Kolosek (Dvorište iza domova, kod košarkaškog terena u Kreativnom distriktu). Film će biti prikazan u okviru Filmskog festivala Obnova.
Film istražuje položaj umetnika u SFRJ, fokusirajući se na političku i društvenu klimu koja je koristila javne platforme da osudi film W.R. misterije organizma, sve pod pokroviteljstvom Komunističke partije.
„Slučaj Makavejev ili proces u bioskopskoj sali” je priča o diskusiji na javnom forumu koji je usledio nakon prikazivanja filma Dušana Makavejeva W.R. misterije organizma, koja je dovela do izolacije reditelja i njegovog kreativnog prognanstva iz bivše Jugoslavije, kao i stavljanja na crnu listu jednog od najradikalnijih i najinovativnijih filmova Istočne Evrope u drugom delu 20. veka. Ovo je priča o eri kasnog socijalizma gde, uprkos ohrabrujućim znakovima povećanja građanskih sloboda u bivšoj Jugoslaviji, vremenom postaje jasno da sistem nastavlja da sputava kreativan izraz umetnika i filmskih stvaralaca.
Kompletan program i satnicu četvorodnevnog otvaranja možete pogledati ovde.

Novosadski ulični svirači
2021-09-04 20:00 - 22:00 | Kreativni distrikt, Bulevar despota Stefana 5, Novi Sad, Srbija
Novosadski ulični svirači nastupiće 4. septembra u 20 sati na trgu ispred Kulturne stanice Liman (Čil zoni) u Kreativnom distriktu.
Ovim koncertom promoviše se umetnost uličnih svirača, sa ciljem da se promeni svest sugrađana o marginalizovanim uličnim sviračima koji žive u našem gradu.
Kompletan program i satnicu četvorodnevnog otvaranja možete pogledati ovde.

Predstava „Golmanov strah od penala”
2021-09-04 20:30 - 22:10 | Kreativni distrikt, Bulevar despota Stefana 5, Novi Sad, Srbija
Predstavu Srpskog narodnog pozorišta „Golmanov strah od penala” pogledajte 4. septembra od 20.30 sati na Teatarskoj bini u Kreativnom distriktu, u okviru 48. INFANT-a.
Predstava pokreće pitanje da li u životu ima vremena za grešku? Da li je ljudima uopšte dozvoljeno da greše? Glavni lik je golman koji preispituje čitav svoj život zbog potencijalne greške, koja neće značiti samo kraj njegove fudbalske karijere, negio i velike promene i potrese u njegovom životu. Pratimo njegovu potrebu za radošću i onim što nas gura napred i da ne odustajemo ni od sebe ni od drugih.
Golmanov strah od penala moćno je, živopisno, ispovedničko ali istovremeno i satirično delo. Istražuje svest i sećanja ljudi na kraju karijere, sledeći njihove strahove, ljutnju i zadovoljstva.
Kompletan program i satnicu četvorodnevnog otvaranja možete pogledati ovde.

Projekcija filma „Maratonci trče počasni krug“
2021-09-04 21:00 - 22:45 | Kreativni distrikt, Bulevar despota Stefana 5, Novi Sad, Srbija
Film „Maratonci trče počasni krug” biće prikazan u okviru Filmskog festivala Obnova. Uživajte u remasterizovanoj verziji kultnog ostvarenja Slobodana Šijana, po scenariju Dušana Kovačevića u subotu 4. septembra od 21 sat na sceni „Obnova“, kod Češkog magacina.
Priča se odvija u vremenu između dva rata. U porodici Topalović, koju čini pet generacija muškaraca – najmlađi ima 25, a najstariji 120 godina, dolazi do velikih sukoba, jer mladi potomak ne želi da se bavi pogrebničkim zanatom. Uveren je da postoji lepši posao, a u tome ga podržavaju njegova devojka i najbolji prijatelj. Svo troje su zaluđeni flmovima i žele i sami da u tome okušaju sreću. Devojčin otac, sa kojim porodica poslovno sarađuje (vadi iz grobova mrtvačke sanduke, a Topalovići ih zatim ponovo prodaju), dolazi u sukob sa njima. Pošto ga je devojka prevarila sa najboljim prijateljem, najmlađi Topalović je ubija. Kao zločinac, vraća se porodici. Oni ga sada prihvataju kao svog vođu, predstavnika nove generacije koja će bezobzirnost uzeti za osnovno merilo morala.
Kompletan program i satnicu četvorodnevnog otvaranja možete pogledati ovde.

Zemlja gruva
2021-09-04 22:30 - 2021-09-05 00:00 | Kreativni distrikt, Bulevar despota Stefana 5, Novi Sad, Srbija
Beogradski pop bend Zemlja gruva nastupiće 4. septembra u Kreativnom distriktu, na prostoru Velikog Limana, u okviru otvaranja Kaleidoskopa kulture. Koncert počinje u 22.30 sati.
Zemlja gruva je bend prepoznatljiv po specifičnom zvuku i duvačkoj sekciji. Muzički žanr koji neguju je fuzija pravaca – od hip hopa, fanka, preko afrobita do rege zvuka – u autentičnom muzičkom konceptu.
Kompletan program i satnicu četvorodnevnog otvaranja možete pogledati ovde.

Nestabilan – Nikola Frezo
2021-09-05 18:30 - 19:25 | Kreativni distrikt, Bulevar despota Stefana 5, Novi Sad, Srbija
Cirkuski umetnik Nikola Frezo izvešće 5. septembra u 18.30 časova na košarkaškom terenu iza domova, u Kreativnom distriktu, performans „Nestabilan/Instable“, u režiji poznatog reditelja savremenog cirkusa Kristofa Uismana.
Nikolin talenat je 2016. godine primetio Kristof Uisman, pisac i režiser koji je prisustvovao projektima studenata Nacionalnog centra za cirkusku umetnost. Zaveden lakoćom izvođenja cirkuske umetnosti, Kristof Uisman poziva ga u svoju firmu Les Hommes penchés i tada se rađa njihova prva zajednička predstava „Nestabilan“, koju će novosadska publika premijerno gledati na četvrtom Kaleidoskopu kulture.
Program se realizuje uz podršku Teatroskopa i Francuskog instituta u Parizu (program La Collection), a u saradnji sa pozorištem Kostolanji Deže u Subotici.
Kompletan program i satnicu četvorodnevnog otvaranja možete pogledati ovde.

Foto: Tomàs Amorim

Projekcija filma „Dei Leči”
2021-09-05 19:00 - 20:00 | Kreativni distrikt, Bulevar despota Stefana 5, Novi Sad, Srbija
Premijera dokumentarnog filma „Dei leči” zakazana je za 5. septembar u 19 sati na Sceni Kolosek (Dvorište iza domova, kod košarkaškog terena), u Kreativnom distriktu. Film će biti prikazan u okviru Filmskog festivala Obnova.
Pre pedeset godina u Novom Sadu, tada gimnazijalci, Dragoljub Pavlov i Bora Vitorac izvodili su performanse i hepeninge, a da za takvu umetničku praksu nisu ni znali. Oni su se ponašali spontano, neposredno, uz geslo Dei leči! (Ide čile! – stariji čovek – čilager) nakon čega bi sledila pantomima, zauzimanje „poze“. Vitorac i Pavlov su neke od svojih performansa i umetničkih akcija zabeležili na 8 mm traci koje će gledaoci moći da vide u dokumentarnom filmu.
Kompletan program i satnicu četvorodnevnog otvaranja možete pogledati ovde.

Monodrama Zijaha Sokolovića „Lijevo desno glumac”
2021-09-05 19:45 | Kreativni distrikt, Bulevar despota Stefana 5, Novi Sad, Srbija
Kabaretska predstava jugoslovenskog glumca Zijaha Sokolovića „Lijevo desno glumac” ujedno će obeležiti i zatvaranje 48. INFANT-a. Popularni glumac i režiser izvešće monodramu 5. septembra u 19.45, na Teatarskoj bini u Kreativnom distriktu.
Zijah Sokolović duhovito, filozofski, kabaretski, sa nizom primera i poređenjem stvarnosti i teatarske umetnosti, uči gledaoce da shvate da su i oni „glumci u svom teatru” i da mogu biti umetnici u svom životu, ako svoje životne „date okolnosti prve dramske radnje” analiziraju teatarski „objektivno”.
Neka od ključnih pitanja na koja ova predstava pokušava dati odgovore su:
Da li naš „život” kao „prvu dramsku radnju” razumemo objektivno ili subjektivno u „datim okolnostima”?
Da li u svakodnevnom životu „prvih dramskih radnji” i mi možemo biti i postati umetnici?
Zašto nam se događa tekst „nemam vremena” ili „ako budem imao vremena” ili „ako nađem vremena”?
Kompletan program i satnicu četvorodnevnog otvaranja možete pogledati ovde.

Projekcija filma „Moj brat juri dinosauruse”
2021-09-05 20:00 | Kreativni distrikt, Bulevar despota Stefana 5, Novi Sad, Srbija
Italijansku dramu „Moj brat juri dinosauruse” pogledajte u nedelju 5. septembra u 20 sati na sceni Pogon (Livada ispred domova), u Kreativnom distriktu. Film se prikazuje u okviru Filmskog festivala Obnova.
Džek je oduvek želeo da ima mlađeg brata da se igra sa njim. Kada se Đo rodio, roditelji su mu rekli da je njegov brat „posebno“ dete. Tako se u mašti svog velikog brata, mali Đo pretvara u superheroja sa neverovatnim moćima, poput onih u njegovim stripovima. Vremenom Džek saznaje istinu koju želi da drži u tajnosti: njegov brat ima Daunov sindrom. Kada je krenuo u srednju školu i zaljubljuje se u Arianu, ali od nje i njegovih novih prijatelja krije Đojevo postojanje. Kako možete očekivati da vas neko voli ako skrivate tako važan deo sebe? Za tren, istina izlazi na videlo i Džek shvata da su energija i vitalnost njegovog malog brata zarazni. Đo-ov originalni izgled i ponašanje zaista menjaju svet, baš kao što to čine superheroji.
Kompletan program i satnicu četvorodnevnog otvaranja možete pogledati ovde.

Novosadska premijera filma „Toma“
2021-09-05 20:00 | Kreativni distrikt, Bulevar despota Stefana 5, Novi Sad, Srbija
Nakon premijernog prikazivanja u Nišu, film „Toma“ u režiji Dragana Bjelogrlića, svoju novosadsku premijeru imaće pod zvezdama, poslednjeg dana otvaranja Kaleidoskopa kulture, u nedelju, 5. septembra u 20 sati na glavnoj sceni Filmskog festivala „Obnova“ (Ispred Češkog magacina) u Kreativnom distriktu. Projekciju filma o simbolu srpskog soula, Tomi Zdravkoviću uveličaće i deo glumačke ekipe, koji će pozdraviti posetioce novosadskog Kaleidoskopa kulture.
Film „Toma” predstavlja impresionistički portret Tome Zdravkovića koji prikazuje njegove početke, vrhunac slave, njegove ljubavi koje su ga inspirisale prilikom komponovanja nekih od najvećih hitova, baš kao i odnos sa velikim brojem prijatelja koje je imao u umetničkom miljeu tadašnje Jugoslavije. Pored Tome, kroz film su prikazani i životi poznatih umetnika tog vremena, kao što su Zoran Radmilović, Mika Antić, Tozovac i drugi.
U filmu igraju Milan Marić, Tamara Dragičević, Petar Benčina, Andrija Kuzmanović, Sanja Marković, Paulina Manov, Milan Kolak, Mirjana Karanović i drugi.
Kompletan program i satnicu četvorodnevnog otvaranja možete pogledati ovde.

DJ Zekiri
2021-09-05 21:00 - 2021-09-06 00:00 | Kreativni distrikt, Bulevar despota Stefana 5, Novi Sad, Srbija
Novosadski di-džej Damir Zekiri nastupiće poslednjeg dana ceremonije otvaranja Kaleidoskopa kulture, u nedelju 5. septembra od 21 sat u Čil zoni (trg ispred Kulturne stanice Liman), u Kreativnom distriktu.
DJ Zekiri je član Beyond House kolektiva iz Beograda, istinski ljubitelj muzike i kolekcionar ploča. U njegovim setovima se može naći uticaj pionira Čikaga i Detroit zvuka u kojim voli da eksperimetiše sa apstraktnijim i surovijim zvukom.
Kompletan program i satnicu četvorodnevnog otvaranja možete pogledati ovde.

Plesna predstava „Grand Hotel”
2021-09-05 21:30 - 22:30 | Kreativni distrikt, Bulevar despota Stefana 5, Novi Sad, Srbija
Plesna predstava „Grand Hotel”, opere i teatra Madlenianum, u koreografiji Aleksandra Ilića i režiji Aleksandra Nikolića, biće izvedena 5. septembra u Kreativnom distriktu.
Ovaj savremeni plesni komad ne prati ilustrativno istoimeni film, već se bavi vremenom, preispitivanjem likova zatvorenih u prostoru jednog hotela. Situacija koje smo i sami bili svedoci tokom dana izolacije.
Vreme je neuhvatljivo, nepovratno, ponekad surovo, konfuzno, tačno i netačno. U Grand Hotelu vreme je zaustavljeno u lepoti, zavodljivosti i erotici likova.
Kompletan program i satnicu četvorodnevnog otvaranja možete pogledati ovde.

DJ Vladimir Aćić
2021-09-05 22:30 - 2021-09-06 00:00 | Kreativni distrikt, Bulevar despota Stefana 5, Novi Sad, Srbija
Di-džej Vladimir Aćić nastupiće 5. septembra u 22.30 časova u Kreativnom distriktu, na prostoru nekadašnjeg Velikog Limana, u okviru otvaranja Kaleidoskopa kulture.
Avoid aka Vladimir Aćić je producent i di-džej iz Novog Sada koji vešto balansira između zvuka, selekcije, „vajba“ i momenta. Publika ga prepoznaje po eksplozivnim i energičnim setovim koji su ga oblikovali u važnu figuru tehno scene regiona. Do uspona u njegovoj karijeri došlo je nakon nastupa na festivalu EXIT 2003. godine kada je njegov set proglašen za najbolji te godine, ostavljajući iza sebe legende Džefa Milsa i Pita Tonga.
Kompletan program i satnicu četvorodnevnog otvaranja možete pogledati ovde.

Radionice „Stanice od/do zemlje”
2021-09-06 - 2021-09-07
Radionice „Stanice od/do zemlje” biće realizovane 6. i 7. septembra na Novim mestima u Novom Sadu i okolini.
Satnica:
6. septembar, ponedeljak

Kovilj 10 – 12 č.
Stepanovićevo 13.30 – 15.30 č.
Ledinci 17 – 19 č.

7. septembar, utorak

Detelinara 10 – 12 č.
Novo naselje 13 – 15 č.

„Stanice od/do zemlje” promoviše upotrebu zemlje i drugih prirodnih materijala koji su neizostavan element Vojvodine i Novog Sada.
Kroz praktične radionice na otvorenom, učesnici će se upoznati sa različitim tehnikama i mogućnostima primene zemlje u arhitekturi, ali i van nje. Dvodnevni program prilagođen je svim uzrastima, a učesnici će steći znanja i veštine koje mogu nastaviti da primenjuju dalje – na svojim kućama, u svojim umetničkim radovima ili projektima.
Kompletan program i satnicu nedelje arhitekture možete pogledati ovde.

Otvaranje izložbe „Višeslojnost”
2021-09-06 19:00 | Kulturna stanica Liman, Bulevar despota Stefana 5, Novi Sad, Srbija
Izložba ženskog arhitektonskog stvaralaštva „Višeslojnost” biće otvorena 6. septembra u 19 sati, u Kulturnoj stanici Liman u okviru nedelje arhitekture.
Otvaranjem će moderirati Anja Milić, predsednica skupstine udruženja ŽAD (Žensko arhitektonsko društvo), a posetiocima će se zvanično obratiti prof. dr Eva Vaništa Lazarević, predsednica udruženja ŽAD, Vesna Stojčić, arhitektkinja i kuratorka izložbe i Nemanja Milenković, direktor Fondacije Novi Sad – Evropska prestonica kulture.
Kompletan program i satnicu nedelje arhitekture možete pogledati ovde.

ŽAD tribina: Višeslojnost – Arhitektura scene
2021-09-07 19:00 | Kulturna stanica Liman, Bulevar despota Stefana 5, Novi Sad, Srbija
U utorak 7. septembra od 19 sati, u okviru izložbe ženskog arhitektonskog stvaralaštva „Višeslojnost”, u Kulturnoj stanici Liman biće održana ŽAD tribina: Višeslojnost – Arhitektura scene na kojoj će se voditi razgovori o arhitekturi festivala i scenskih nastupa (ljudi iza scene).
Učesnici: Dušan Letić, arhitekta; EXIT festival, Ivan Kršev, vlasnik rental kompanije Chameleon i Aleksandar Oparnica, dipl. umetnik i producent audiovizuelnih medija.
Kompletan program i satnicu nedelje arhitekture možete pogledati ovde.
